Sunătoarea, planta coborâtă din Rai

Posibilităţile curative ale pojarniţei sunt incredibile citiţi mai jos recomandările dr. Alexandrina Petrea, coordonator cabinet Asclepios (tel. 032/239265), care a avut nenumărate reuşite în tratamentele ce au avut la bază "planta Mîntuitorului"

Se pare că nici o altă plantă nu are un evantai atât de larg de întrebuinţări.

Cercetarea actuală insistă asupra proprietăţilor sale antibacteriene, antibiotice, antiinflamatorii, antide​presive şi antivirale. Elementul spectaculos al proprietăţilor sale antivirale este dat de constatarea că hipericina, constituentul principal localizat în punctele negre de pe suprafaţa plantei, are o eficienţă demonstrată în tratamentul următoarelor afecţiuni:


-depresii uşoare simptomatice reactive, anxietate, stări de nelinişte, insomnie, nevralgie (inclusiv nevralgia de trigemen), tulburări psihotice, dureri

de cap de natură nervoasă şi migrene;


- tulburări depresive datorate con​vulsiilor cerebrale, arteriosclerozei cerebrale sau apariţia menopauzei;

       
- epilepsie;

       
- enuresis şi pavor nocturn; 

- insomnii şi somnabulism; 

- abcese dentare, gingivite;


- nevroze stomacale, dispepsie, dia​ree, ulcere gastrice hiperacide;



- hepatite acute şi cronice evolutive, icter, colecistite;



- inflamaţii ale ganglionilor limfatici;.



- colite cronice, meteorism abdominal (balonări), viermi intestinali;



- amenoree (în combinaţie cu vâsc) şi tulburări de menopauză.

În uz extern, uleiul de sunătoare se aplică pe răni, arsuri, entorse, crampe musculare, lumbago, reumatism şi gută, umflături, înţepături de insecte, fistule şi diverse iritaţii ale pielii. Se mai aplică pe burtica sugarilor pentru a linişti colicele.
Nu folosiţi extracte din sunătoare în exces

Înainte de a vă indica modul concret de întrebuinţare precizăm că admi​nistrarea în cantităţi mari şi pe durate necontrolate poate fi periculoasă. De asemenea, datorită hipericinei, sună​toarea produce fotosensibilitate, ceea ce impune persoanelor aflate în tra​tament să evite expunerile la soare deoarece apar roşeaţa pielii, tumefiere, prurit, umflarea buzelor şi pleoapelor şi conjunctivita.
Un antidepresiv de nota zece

Ca tratament antidepresiv, sunătoarea arc un efect sedativ dublat de o acţiune antidepresivă reală. Este considerată astăzi ca făcând parte dintre drogurile psihotrope cu acţiune euforizantă.

Nu va fi prescrisă, însă, în stările depresive endogene, ci numai în afecţiunile enumerate mai sus şi trebuie avut în vedere faptul că efectul antidepresiv nu se instalează mai devreme de două-trei săptămâni şi nu se vor aştepta rezultate înainte de acest termen. Din acest motiv, tratamentul va fi prescris pentru o perioadă de minimum două – trei luni.

Se foloseşte o infuzie dintr-o linguriţă plantă uscată bine mărunţită, peste care se toarnă o cană (200 ml) cu apă clocotită. Se acoperă 15 – 20 minute, se strecoară. Se beau 2 – 3 căni pe zi.

Se poate folosi şi extract de sună​toare (Extraetum Hyperiei fluidum) zilnic, câte 5 picături de trei ori pe zi timp de o săptămână, după care se creşte doza la 10 picături de trei ori pe zi timp de minimum trei săptămâni.

În afecţiunile nervoase este utilă şi baia de şezut: o găleată de plante (tulpini, flori şi frunze) se pune la macerat în apă rece peste noapte. Totul se încălzeşte până la fierbere în dimineaţa următoare, iar lichidul se strecoară şi se adaugă în apa de baie. Baia trebuie să dureze 20 de minute.

În tratarea dischineziei biliare, stimularea funcţiei hepatice şi în enterocolită se poate folosi infuzia de mai sus sau o infuzie preparată din două linguri cu plantă mărunţită la o cană cu apă (200 ml) în clocot. Se acoperă 15-20 minute, se strecoară si se bea câte o lingură după fiecare masă. Infuzia mai concentrată se foloseşte şi în tratamentul afecţiunilor bucale şi faringiene sub formă de gargară. Sunătoarea atenuează durerile dentare în abcese. 
În tratarea inflamaţiilor hepatice se foloseşte asocierea cu aloe. În colicile hepato – biliare de natură nervoasă se va folosi o infuzie din următorul amestec: flori de levănţică (10 g), flori de codiţa şoricelului (10 g), frunze de mentă (15 g), talpa gâştei (30 g), rădăcină de valeriană (20 g), fructe de fenicul (5 g) şi sunătoare (10 g), o lingură de amestec la o cană de apă. Se consumă una-două căni, la nevoie.

Pentru tratarea ulcerului gastric se foloseşte infuzia de sunătoare (ca mai sus) sau uleiul de sunătoare administrat intern, câte 3 linguriţe pe zi, cu o jumătate de oră înainte de masă. Cura durează 3-4 săptămâni şi asigură cicatrizarea. Bineînţeles, se va respecta regimul alimentar şi de viaţă, cu prescripţiile specifice (dietă tară carne, tara condimente şi conservanţi, fără prăjeli, fără fructe crude, fără toxice ​alcool, tutun, cafea, sucuri industriale; cu respectarea orarului de masă şi somn).

Cum se prepară uleiul de sunătoare

Uleiul de sunătoare se prepară astfel: florile, culese pe soare, se aşează într-o sticlă, iar peste ele se toarnă ulei de măsline până când se acoperă. Se lasă sticla bine astupată la temperatura camerei timp de trei săptămâni, apoi vasul se scoate şi se expune la soare timp de două săptămâni sau se poate lăsa de la început la soare timp de patru săptămâni. Uleiul devine roşu. Se strecoară printr-o pânză şi se păstrează în sticle de culoare închisă. Păstrat la frigider, îşi menţine proprietăţile terapeutice timp de doi ani. Uleiul de sunătoare poate fi folosit şi în tratamentul infla​maţiilor intestinului gros şi al hemoroizilor prin administra​rea unor microclisme cu ulei de sunătoare (10 ml, încălzit la 37 grade C) care trebuie reţinute până dimineaţa.

În tratamentul amenoreei se poate folosi sunătoarea (10 g) în amestec cu coajă de cruşin (30 g), ţintaură (10 g), coada şoricelului (20 g), cimbru (20 g) şi fructe de fenicul (10 g). Se administrează sub formă de infuzie: - o lingură de amestec la o cană de apă. Se beau două-trei ceaiuri calde pe zi. 
În tulburările de menopauză se va folosi o infuzie din amestec de sunătoare cu alte plante, de la caz la caz. Maria Treben recomandă ca fetele tinere aflate la vârsta de creştere să consume pentru un timp câte două ceşti de sunătoare zilnic pentru că ajută la dezvoltarea organelor genitale şi înlătură dereglările de ciclu. Este recomandată şi băieţilor în perioada de dezvoltare.

Tratamentul enuresisului la copii se face folosind un amestec în părţi egale de sunătoare şi coada şoricelului. Se infuzează o linguriţă de amestec cu o ceaşcă de apă în clocot. Se bea zilnic dimineaţa şi după – amiaza. Se admi​nistrează o linguriţă de miere scara la culcare. Tratamentul durează minimum 2 – 3 luni. Acelaşi amestec tratează incon​tinenţa urinară.

În meteorism cu tendinţă spre diaree se foloseşte sunătoarea, în amestec cu codita şoricelului, frunze de mentă, turiţă mare, coada racului şi fructe de coriandru – infuzie dintr-o lingură de amestec la o cană de apă. Se beau două​ trei căni pe zi.

În nevralgia de trigemen se folosesc două-trei căni de infuzie pe zi băute cu înghiţituri mari, iar zona afectată se masează cu ulei de sunătoare.

IMPORTANT! Peste tot unde s-a indicat folosirea infuziei, aceasta se poate înlocui cu succes cu admi​nistrarea de pulbere de plantă sub​lingual, câte un vârf de cuţit (1 g) de trei-patru ori pe zi timp de 15 minute, care apoi se înghite (la 30 de minute înainte de mese).


În uz extern, pentru tratarea rănilor, eczemelor, arsurilor, durerilor reumatice, se foloseşte ulei de sunătoare cu acţiune calmantă, antiinflamatorie şi cicatrizantă. Se foloseşte şi în tratamen​tul ulcerelor de gambă.

Tot în uz extern, în cosmetică, se foloseşte un decoct din două linguriţe de flori de sunătoare la o ceaşcă de apă fiert 5 minute, cu care se spală faţa pentru combaterea tenului uscat şi a ridurilor şi pentru întreţinerea tenurilor sensibile. În acelaşi scop se pot folosi comprese cu infuzie preparată din 2 – 3 linguri de plantă la o cană de apă.

